132 SZEMERE LÁSZLÓ 



valamely lehetőleg kertre néző épület (csűr, borház, lugas stb.) falára 

 az eresz alá ugy elhelyezni, hogy macska vagy más állat lehetőleg hozzá 

 ne férhessen. 



Minden további 50 fa után 1 — 1 fészekodu (fészkelő ládikó) kirakása 

 kötelező. Azonban 50 fészekodunál többet senkisem köteles kirakni. 

 Minden 10 szőlőtőke egy fának számitandó, tehát 250 szőlőtőkénkint 

 1 — 1 fészekodu kirakása kötelező, de csak a körülkeritett szőlőkben, 

 s csak 50 darabig. Még nem termő gyümölcsfacsemete, bokrok, továbbá 

 10 centiméternél vékonyabb egyéb fák nem számittatnak be. 



Liget-, berek- vagy erdőtulajdonosok is kötelesek fészekodvak kira- 

 kására (50 darabig), ha ezen helyek bármely okból körül vannak keritve. 



E rendelkezés alól kivétetnek a nyilvános jellegű parkok, közterek, 

 sétányok, ha bejáratuk állandóan nyitva van. Ezek fenntartói azonban 

 esztétikai okból, továbbá példaadás kedvéért is, lehetőleg szakszerűen 

 kezelt fészekodvakat és madáretetőket arányos számban önként rakjanak 

 ki, s egy, a közelben lakó ügybuzgó szakembert azok gondozásával 

 bízzanak meg. Meg van engedve, hogy fészekodvakat hordozó fát fészek- 

 szedő gyerekek ellen tüskés dróttal lássanak el. (A törzsre csavarva.) 



A megbízott a parkba tévedt macskákat elpusztíthatja. 



Bárki a körülkeritett telkére jutott idegen macskát elpusztíthatja. 

 (E jogosultság nem teszi azt, hogy ezáltal oly helyen, ahol lövöldözni 

 aem szabad, a kóbor macska meglőhető lenne. Ily helyeken a macska 

 csapdával, hurokkal stb. pusztítható. Mérgezni beltelkeken ugyancsak 

 tilos, mivel a megmérgezett macska a mérget kihányhatja s ezt házi 

 állat (szárnyas) felszedheti.) 



Egy fészekodu-mintát és egy „ Utasítás "-t (szakfüzetet) a községi 

 (városi) főjegyző köteles községe (városa) terhére beszerezni és őrizni 

 a magyar kir. Madártani Intézet által ajánlott gyárból. (1922-ben a 

 Kalocsavidéki Méhészeti Egyesület-tői, Kalocsa.) 



A birtokosok lehetőleg ugyanonnan rendeljék meg a fészekodvakat, 

 vagy a főjegyzőnél lévő minta után lehetőleg ugyanolyant készítsenek. 



Azonban fakéregiapokból, deszkából, cserépből készült, továbbá fali- 

 réseknek egy 28 milliméteres lyukkal ellátott deszkalappal való alkalmatos 

 elfedése, valamely fa száraz ágcsutakjának kivájása s ugyancsak lyukas 

 deszkalappal való beszegezése, ágvillák, ághónaljak befedése lyukas 

 fakéreglappal, azután, ha kell, befedve, szóval ugy elkészítve, hogy az 

 cinegéknek alkalmas fészkelőhelyül szolgálhasson, ahány költési alkalma- 

 tosság, szóval ugyanannyi fészekodunak számítódik be. 



Harkályok által készült, vagy más, fészkelésre alkalmas természetes 

 odu is beszámít 1 — 1 fészekodunak, de csak beltelkeken, kertben, park- 

 ban vagy szőlőskertekben; ellenben ligetben, berkekben, erdőkben nem. 



